b'\n_START_ARTICLE_\nJalkapallon Euroopan cupin kausi 1973\xe2\x80\x931974\n_START_PARAGRAPH_\nJalkapallon Euroopan cupin kausi 1973\xe2\x80\x931974 oli mestarijoukkueiden Euroopan cupin 19. kausi. Cupiin osallistui 31 joukkuetta ja ne pelasivat cup-muotoisen kilpailun, jossa v\xc3\xa4lieriin saakka kukin joukkuepari pelasi ottelun koti- ja vieraskent\xc3\xa4ll\xc3\xa4 yhteistuloksen ratkaistessa jatkoon p\xc3\xa4\xc3\xa4semisen. Loppuottelu pelattiin Heyselstadionilla, Brysseliss\xc3\xa4 15. toukokuuta 1974. Koska ottelu oli jatkoajankin j\xc3\xa4lkeen tasan, pelattiin samalla stadionilla kaksi p\xc3\xa4iv\xc3\xa4\xc3\xa4 my\xc3\xb6hemmin uusinta, jossa saksalainen Bayern M\xc3\xbcnchen voitti espanjalaisen Atl\xc3\xa9tico Madridin maalein 4\xe2\x80\x930. Mestaruus oli saksalaisjoukkueiden ensimm\xc3\xa4inen._NEWLINE_Kauden paras maalintekij\xc3\xa4 oli kahdeksan maalia tehnyt Bayern M\xc3\xbcnchenin Gerd M\xc3\xbcller, joka teki maaleistaan kaksi loppuottelun uusinnassa.'